P6_TA(2006)0304
Εταιρική σχέση ΕΕ-Καραϊβικής για την οικονομική μεγέθυνση, τη σταθερότητα και την
ανάπτυξη
Ψήφισμα του Ευρωπαϊκού Κοινοβουλίου σχετικά με μια εταιρική σχέση ΕΕ-Καραϊβικής για την οικονο-
μική μεγέθυνση, τη σταθερότητα και την ανάπτυξη (2006/2123(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο και την
Οικονομική και Κοινωνική Επιτροπή, της2ας Μαρτίου 2006, με τίτλο «Μια εταιρική σχέση ΕΕ-Καραϊβικής για
την οικονομική μεγέθυνση, τη σταθερότητα και την ανάπτυξη», (COM(2006)0086) (στο εξής η «Ανακοίνωση
της Επιτροπής»),
—έχοντας υπόψη την έκθεση αξιολόγησης για την περιφερειακή στρατηγική της Επιτροπής για την Καραϊβική,
τόμοι 1και2του Απριλίου του 2005,
—έχοντας υπόψη τα συμπεράσματα του Συμβουλίου Γενικών Υποθέσεων και Εξωτερικών Σχέσεων της
10ης Απριλίου 2006 και την επικύρωση στα εν λόγω συμπεράσματα της κοινής θέσης σχετικά με την Κούβα,
με ημερομηνία 2Δεκεμβρίου 1996,
—έχοντας υπόψη την Κοινή Δήλωση του Συμβουλίου και των αντιπροσώπων των κυβερνήσεων των κρατών
μελών συνερχομένων στα πλαίσια του Συμβουλίου, του Ευρωπαϊκού Κοινοβουλίου και της Επιτροπής σχετικά
με την αναπτυξιακή πολιτική της Ευρωπαϊκής Ένωσης με τίτλο «Η ευρωπαϊκή κοινή αντίληψη» (1),
—έχοντας υπόψη τη δήλωση της Βιέννης του Φόρουμ της Κοινωνίας των Πολιτών των κρατών της Ευρώπης, της
Λατινικής Αμερικής και της Καραϊβικής της 1ης Απριλίου 2006,
—έχοντας υπόψη το ψήφισμά του της 23ης Μαρτίου 2006 σχετικά με τον αναπτυξιακό αντίκτυπο των συμφω-
νιών οικονομικής εταιρικής σχέσης (ΣΟΕΣ) (2),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Ανάπτυξης (A6-0211/2006),
A.εκτιμώντας ότι ορισμένα από τα κράτη της Καραϊβικής μέχρι το 2020 θα έχουν επιτύχει να περιλαμβάνονται
στην ομάδα των ανεπτυγμένων χωρών, ενώ άλλα κινδυνεύουν να υποβιβαστούν από την ομάδα των χωρών
μέσου εισοδήματος στην κατηγορία των χωρών χαμηλού εισοδήματος,
Β.εκτιμώντας ότι τα μικρά αυτά νησιωτικά κράτη είναι εγγενώς ευάλωτα σε φυσικές καταστροφές και άλλες
εξωτερικές κρίσεις,
Γ.εκτιμώντας ότι έχει πραγματοποιηθεί διάλογος μεταξύ της Επιτροπής και των εκπροσώπων του
CARIFORUM (3)σχετικά με την ανακοίνωση της Επιτροπής όταν ήταν υπό μορφή σχεδίου,
Δ.εκτιμώντας ότι η αυτόβουλη δημιουργία της Ενιαίας Αγοράς και Οικονομίας της Καραϊβικής (CSME) αποτελεί
ένα σημαντικό στοιχείο περιφερειακής ολοκλήρωσης,
Ε.εκτιμώντας ότι τα κράτη του CARIFORUM θέλουν να δώσουν στις διαπραγματεύσεις για τη συμφωνία οικο-
νομικής εταιρικής σχέσης (ΣΟΕΣ) μια σαφή διάσταση αναπτυξιακής πολιτικής, προκειμένου να είναι σε θέση
να καταπολεμήσουν την αυξανόμενη φτώχεια και τις ανισότητες, να προωθήσουν την κοινωνική συνοχή και να
εφαρμόσουν τους αναπτυξιακούς στόχους της χιλιετίας (ΑΣΧ),13.12.2006 C 303 E/750 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)ΕΕC 46 της24.2.2006, σ. 1.
(2)Κείμενα που εγκρίθηκαν, P6_TA(2006)0113.
(3)Φόρουμ της Καραϊβικής των κρατών της Αφρικής, της Καραϊβικής και του Ειρηνικού.
ΣΤ.εκτιμώντας το γεγονός ότι περισσότερο από το 60 % του πληθυσμού της περιοχής είναι κάτω από 30ετών
και ότι, εκτός από την Κούβα, στα κράτη της Καραϊβικής η πρόσβαση στην εκπαίδευση για όλους αποτελεί
ένα άλυτο πρόβλημα,
Ζ.εκτιμώντας ότι η βελγική κυβέρνηση έχει εκτιμήσει θετικά τον κριτικό διάλογο και την αναπτυξιακή συνερ-
γασία με την κουβανική κυβέρνηση,
Η.εκτιμώντας ότι έχει ξεκινήσει η φάση προγραμματισμού για τους πόρους του δέκατου Ευρωπαϊκού Ταμείου
Ανάπτυξης, και στο μέλλον οι εν λόγω πόροι πρέπει να διατίθενται με ταχύτερο, αποδοτικότερο και καλύτερο
τρόπο σύμφωνα με τις ανάγκες των χωρών της περιοχής,
1. επιδοκιμάζει τη συμμετοχή της ομάδας CARIFORUM στη συζήτηση του σχεδίου ανακοίνωσης της Επιτροπής
και χαιρετίζει το γεγονός ότι στην ανακοίνωση λαμβάνονται υπόψη οι περισσότερες ανησυχίες που εξέφρασαν τα
κράτη της περιοχής·
2. επιδοκιμάζει το γεγονός ότι η Επιτροπή, στη στρατηγική της, προωθεί μια ηθική ισότητας, εταιρικής σχέσης
και ενσυνείδητης αποδοχής·
3. θεωρεί εξαιρετικά λυπηρή την εκ των πραγμάτων περιθωριοποίηση του Κοινοβουλίου μέσω ενός χρονοδια-
γράμματος το οποίο απέκλεισε τη συμμετοχή του στη διατύπωση της στρατηγικής συνεργασίας για την Καραϊβική,αφού εγκαταλείπεται έτσι μια εναρμονισμένη πρακτική των τριών ευρωπαϊκών θεσμικών οργάνων η οποία είχεαποφέρει ήδη καρπούς τόσο ως προς τη διατύπωση της στρατηγικής για την Αφρική όσο και ως προς την ευρω-
παϊκή κοινή αντίληψη για την αναπτυξιακή πολιτική της Ευρωπαϊκής Ένωσης·
4. εκφράζει τη λύπη του για το γεγονός ότι η Επιτροπή δεν εκτίμησε επαρκώς τις συστάσεις στην έκθεση αξιολό-
γησής της·
5. συμφωνεί με την ανάλυση της Επιτροπής ότι η συνεργασία και των δύο περιοχών μέχρι στιγμής δεν έχει
συνοδευθεί από έναν επαρκή πολιτικό διάλογο· θεωρεί ότι δεν αρκεί να διεξάγεται κάθε δύο έτη μια ωριαία
συνάντηση ανάμεσα στην τρόικα της ΕΕ και τους αρχηγούς κυβερνήσεων των κρατών του CARIFORUM και
επικροτεί την πρόθεση στο μέλλον να εξασφαλίζεται σε όλα τα επίπεδα ο απαραίτητος χρόνος για έναν τέτοιοδιάλογο·
6. επικροτεί το γεγονός ότι στον μελλοντικό πολιτικό διάλογο προγραμματίζεται να συμμετάσχουν τα γαλλικά
Υπερπόντια Διαμερίσματα που εντάσσονται στην περιοχή (η Γουαδελούπη, η Γαλλική Γουϊνέα και η Μαρτινίκα) και
οι υπερπόντιες χώρες και τα εδάφη (ΥΧΕ) της Καραϊβικής· ωστόσο, συμμερίζεται την άποψη των κρατών της
Καραϊβικής ότι οι όροι αυτής της συμμετοχής πρέπει πρώτα να συζητηθούν με τα κράτη εκείνα τα οποία, στο
πλαίσιο της συμφωνίας της Κοτονού (
1),έχουν υπογράψει τη συμφωνία για τη μεθοδολογία του πολιτικού
διαλόγου·
7. συμμερίζεται την άποψη της ομάδας των κρατών της Καραϊβικής, της Αφρικής και του Ειρηνικού (ΑΚΕ) ότι η
χάραξη ξεχωριστών πολιτικών της ΕΕ για τις τρεις περιοχές ΑΚΕ δεν πρέπει σε καμία περίπτωση να οδηγήσει στηνυπονόμευση της συνολικής σχέσης ανάμεσα στην Ευρωπαϊκή Ένωση και τα κράτη ΑΚΕ· επιδοκιμάζει το πρόσθετοφόρουμ του πολιτικού διαλόγου, που δημιουργήθηκε μέσω της συνάντησης κορυφής ανάμεσα στην Ευρωπαϊκή
Ένωση και τα κράτη της Λατινικής Αμερικής και της Καραϊβικής (κράτη ΛΑΚ), επιμένει όμως στην προτεραιότητα
των όρων της συμφωνίας της Κοτονού·
8. επιδοκιμάζει την άποψη που εκφράζεται στην ανακοίνωση της Επιτροπής για την ενίσχυση αξιόπιστων θεσμών
και τη στήριξη της χρηστής διακυβέρνησης και της διαφάνειας στον δημοσιονομικό, φορολογικό και δικαστικό
τομέα στα κράτη της Καραϊβικής· καλεί όλα τα κράτη της Καραϊβικής να κυρώσουν τη Σύμβαση του ΟΗΕ κατά
του Διεθνικού Οργανωμένου Εγκλήματος και τη Σύμβαση του ΟΗΕ κατά της Διαφθοράς·13.12.2006 C 303 E/751 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
(1)Συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού,
αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στην Κοτονού στις
23Ιουνίου 2000 (ΕΕ L 317 της15.12.2000, σ. 3).
9. συμφωνεί με την πρόθεση της Επιτροπής να δοθεί προτεραιότητα στην ενίσχυση της νεοσυσταθείσας Ενιαίας
Αγοράς και Οικονομίας της Καραϊβικής (CSME)· επαναλαμβάνει ότι οι διαπραγματεύσεις για την ΣΟΕΣ πρέπει να
καθοριστούν κεντρικά από τους αναπτυξιακούς στόχους, και η νέα εσωτερική αγορά της Καραϊβικής χρειάζεται
επαρκή στήριξη όσον αφορά το εμπόριο και τη δημιουργία υποδομών, και ότι η ελευθέρωση του εμπορίου πρέπει
να πραγματοποιηθεί σε λογικά σταθμισμένο χρονοδιάγραμμα·
10. καλεί την Επιτροπή να εξασφαλίσει ότι η ΣΟΕΣ θα είναι διαρθρωμένη κατά τρόπο που θα λαμβάνει υπόψη
τις περιφερειακές πραγματικότητες και τους περιορισμούς, επιτρέποντας, κατά το δυνατό, την προσφυγή σε μια
μεταβλητή γεωμετρία· ζητεί, οι δεσμεύσεις που αναλαμβάνονται στο πλαίσιο των διαπραγματεύσεων της ΣΟΕΣ να
εναρμονισθούν χρονικά, με μεγάλη προσοχή, με τη χορήγηση της αναπτυξιακής στήριξης που σχετίζεται με την
ΣΟΕΣ και που στοχεύει στους κύριους τομείς ενδιαφερόντων των εν λόγω κυβερνήσεων, συμπεριλαμβανομένων
της οικονομικής αναδιάρθρωσης για την αύξηση της ανταγωνιστικότητας, της φορολογικής προσαρμογής και των
μέτρων διευκόλυνσης του εμπορίου·
11. επισημαίνει εκ νέου τη μεγάλη σημασία των δασμολογικών εσόδων για τους προϋπολογισμούς και τις επεν-
δυτικές δυνατότητες ορισμένων κρατών της Καραϊβικής και συμπεραίνει ότι για τις απώλειες εσόδων, που επί του
παρόντος δεν μπορούν να ισοσκελισθούν φορολογικά, πρέπει να υπάρξει επαρκής αποζημίωση· τονίζει, ωστόσο,
ότι η ανάπτυξη του εμπορίου μεταξύ κρατών της Καραϊβικής και μεταξύ των αναπτυσσομένων χωρών γενικότεραθα μπορούσε να συμβάλει στην αντιστάθμιση απωλειών στα φορολογικά έσοδα και να εξασφαλίσει σταθερότερεςπηγές εσόδων·
12. συμφωνεί με την Επιτροπή ότι οι μικρές ανοιχτές οικονομίες της περιοχής είναι ιδιαίτερα ευάλωτες στη δυνα-
μική των παγκόσμιων αγορών· τονίζει, ωστόσο, ότι η σταδιακή ελευθέρωση του εμπορίου, με επαρκείς μηχανισμούς
διασφάλισης και επαρκή χρονικά περιθώρια προσαρμογής, προωθεί την ανάπτυξη και μπορεί, συνεπώς, να αποτελεί
εργαλείο για την καταπολέμηση της φτώχειας·
13. πιστεύει ότι τα μέτρα δημιουργίας υποδομών που σχετίζονται με το εμπόριο πρέπει να αντιμετωπίζουν τους
περιορισμούς από πλευράς προσφοράς, μεταξύ άλλων, υποστηρίζοντας τη μεταποίηση βασικών προϊόντων και τη
διαφοροποίηση της παραγωγής, την προώθηση διαβουλεύσεων με μικρομεσαίες επιχειρήσεις και τη στήριξή τους,
την εξάλειψη των γραφειοκρατικών εμποδίων στις επενδύσεις και, συνεπώς, την προώθηση της επιχειρηματικής
ανάπτυξης στην περιοχή·
14. καλεί μετ' επιτάσεως την Επιτροπή να εφαρμόσει τη σύσταση 7της έκθεσης αξιολόγησής της και να λάβει
υπόψη τις αρχές του δικτύου πληροφόρησης των αναπτυσσόμενων μικρών νησιωτικών κρατών των Ηνωμένων
Εθνών· ζητεί επίσης από την Επιτροπή να δημοσιοποιήσει και να διαδώσει την έρευνα που πραγματοποιήθηκε
σχετικά με τον αντίκτυπο της ελευθέρωσης του εμπορίου και της παγκοσμιοποίησης στην αειφόρο ανάπτυξητέτοιων κρατών·
15. διαπιστώνει υποχρηματοδότηση των προγραμμάτων αποζημίωσης και προσαρμογής για τον μετριασμό των
επιπτώσεων από τις αλλαγές της αγοράς ζάχαρης και μπανάνας και παραπέμποντας στις πρόσφατες διαδηλώσειςστην περιοχή, εκφράζει τον φόβο ότι απειλείται σε μεγάλο βαθμό ο στόχος συνεργασίας της κοινωνικής συνοχής·
16. καλεί την Επιτροπή να αναπτύξει προγράμματα για την προώθηση της γεωργικής ισοτιμίας τα οποία, λαμβά-
νοντας υπόψη την επισιτιστική ασφάλεια, και μεριμνώντας για την κοινωνική, την ενεργειακή πολιτική και την πολι-
τική περιβάλλοντος, καθιστούν εφικτή τη διατήρηση και τη δημιουργία αξιοπρεπών θέσεων εργασίας σε επιχει-
ρήσεις, η διοίκηση των οποίων μέχρι στιγμής ήταν συμβατική και μη ανταγωνιστική·
17. ζητά στη στρατηγική συνεργασίας να δοθεί μεγαλύτερο βάρος στις κοινωνικές, πολιτιστικές και περιβαλλο-
ντικές επιπτώσεις και να γίνει μια συστηματική αξιολόγηση του αντικτύπου και εκτίμηση με βάση τους δείκτες τωναναπτυξιακών στόχων της χιλιετίας (ΑΣΧ)·
18. επιδοκιμάζει το γεγονός ότι στην αναπτυξιακή συνεργασία με την Καραϊβική έχουν υιοθετηθεί σημαντικοί
στόχοι της περιβαλλοντικής προστασίας και ζητά μαζική ενίσχυση για την αξιοποίηση των ανανεώσιμων πηγών
ενέργειας, και την ενεργειακή απόδοση για να αποτραπούν οι καταστροφικές επιπτώσεις της αύξησης της τιμής
του αργού πετρελαίου και προκειμένου να επιβραδυνθεί η αλλαγή του κλίματος·13.12.2006 C 303 E/752 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
19. συμμερίζεται την ανησυχία της Επιτροπής ότι λόγω της παγκόσμιας αλλαγής του κλίματος η συχνότητα και
η ένταση των φυσικών καταστροφών στην περιφέρεια θα αυξηθούν περαιτέρω και υποστηρίζει τον στόχο μιας
βελτιωμένης αντιμετώπισης των φυσικών καταστροφών από καιρικά φαινόμενα, αλλά εκφράζει τη δυσαρέσκειά του
διότι δεν υπάρχει παραπομπή στα μέσα αντιμετώπισης των φυσικών καταστροφών της ΕΕ-ΑΚΕ που δημιουργή-θηκαν το 2005· καλεί την Επιτροπή να στηρίξει την σε μόνιμη βάση μακροπρόθεσμη καθιέρωση αυτού του μέσου·
ζητεί από την Επιτροπή να επιτρέψει την τακτική παρακολούθηση αυτής της διαδικασίας στην Επιτροπή Ανάπτυξης
του Ευρωπαϊκού Κοινοβουλίου και στην Επιτροπή Κοινωνικών Υποθέσεων και Περιβάλλοντος της Μικτής
Κοινοβουλευτικής Συνέλευσης ΑΚΕ-ΕΕ· επισημαίνει πόσο ευάλωτες είναι οι οικονομίες των κρατών της Καραϊβικήςστις φυσικές καταστροφές και επιδοκιμάζει την εξαγγελία της Επιτροπής ότι θα εφαρμόσει νέες και ταχύτερεςρυθμίσεις εκταμίευσης για τη βοήθεια ανοικοδόμησης, οι οποίες προβλέπουν την εκ των προτέρων δέσμευση της
χρηματοδότησης·
20. ασκεί κριτική στο γεγονός ότι η στρατηγική για την Καραϊβική ασχολείται ελάχιστα με την αντιμετώπιση του
προβλήματος της ανεργίας των νέων και της αυξανόμενης απογοήτευσης στη νεολαία· εκφράζει την ανησυχία τουγια το γεγονός ότι η εν λόγω κατάσταση θα επιδεινωθεί λόγω της επικείμενης κρίσης της γεωργίας της
Καραϊβικής·
21. υπογραμμίζει το βασικό ρόλο της ανάπτυξης ενός αειφόρου τουρισμού ως μοχλού της οικονομικής
ανάπτυξης, συνιστώντας τη διαρκή χρηματοδοτική στήριξη για την κατασκευή των υποδομών που απαιτούνται για
την ανάπτυξή του (οδών, λιμένων, αερολιμένων, κ.ά.)· εκφράζει, ωστόσο, τη δυσαρέσκειά του για το γεγονός ότι η
Επιτροπή παραβλέπει ότι σε αυτήν την αειφορία ανήκει και η περιφερειακή και η τοπική ιδιοκτησία τουριστικώναντικειμένων και αυτή πρέπει να στηριχθεί, προκειμένου να μειωθεί η εκροή των κερδών και ο ντόπιος πληθυσμός
να μην εξαναγκάζεται σε μια καθαρή σχέση υπηρέτη και να αποτραπεί η οποιαδήποτε καταστροφή των φυσικών
τοπίων·
22. επικροτεί την πρόταση της Επιτροπής να μείνει ανοιχτή η πόρτα του πολιτικού διαλόγου με την Κούβα·
επικρίνει, ωστόσο, τους στενούς περιορισμούς που επιβλήθηκαν στο διάλογο αυτό βάσει της Κοινής Θέσης του
1996·
23. επισημαίνει ότι μια επιτυχής άσκηση επιρροής της Ευρωπαϊκής Ένωσης στις ΗΠΑ για την άρση της πολι-
τικής του εμπάργκο θα μπορούσε να αποφέρει σημαντικά οικονομικά οφέλη για το σύνολο της περιοχής· συνιστά,σύμφωνα με μια πολιτική που προσανατολίζεται στα πολιτικά, κοινωνικά, ατομικά και οικονομικά ανθρώπινα
δικαιώματα, την έναρξη ενός κρίσιμου διαλόγου με την κουβανική κυβέρνηση·
24. τονίζει τη σημασία του συντονισμού των αναπτυξιακών σχεδίων και με εξωευρωπαϊκούς παράγοντες στην
περιοχή, ιδίως τον Καναδά, την Κίνα, τη Βραζιλία και τη Βενεζουέλα και εκφράζει τη λύπη του για το γεγονός ότι
η παρουσίαση της δραστηριοποίησης άλλων παραγόντων από την Επιτροπή χαρακτηρίζεται μάλλον από δυσπιστία·
25. υπογραμμίζει την ετερογένεια της περιοχής και συνιστά μια πιο έντονη διαφοροποίηση στη στρατηγική
συνεργασίας· καλεί, γι'αυτόν τον λόγο, την Επιτροπή να ελέγξει ξεχωριστά για κάθε κράτος της Καραϊβικής, με
βάση, μεταξύ άλλων, το βαθμό της διαφάνειας, των ισχυρών και ανεξάρτητων θεσμικών οργάνων και της καλής
διακυβέρνησής τους, αν η δημοσιονομική στήριξη είναι η κατάλληλη μέθοδος για την επίτευξη των αναπτυξιακών
στόχων·
26. παραπέμπει με κατηγορηματικό τρόπο στην κρίσιμη κατάσταση που επικρατεί στην Αϊτή και καλεί την
Επιτροπή και τα κράτη μέλη να αναπτύξουν ένα ειδικό πρόγραμμα για την Αϊτή πέρα από τη γενική συνεργασία μετην Καραϊβική, για το οποίο είναι απαραίτητοι πρόσθετοι πόροι· επιδοκιμάζει τη γενικότερη ικανοποιητική διεξα-
γωγή των προεδρικών και κοινοβουλευτικών εκλογών στην Αϊτή το Φεβρουάριο και τον Απρίλιο 2006·
27. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στις κυβερ-
νήσεις και τα κοινοβούλια των κρατών μελών, καθώς και στις κυβερνήσεις και τα κοινοβούλια των κρατών της
Καραϊβικής.13.12.2006 C 303 E/753 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL